Príncipe de Asturias
Príncipe de Asturias (R11) oli Hispaania lennukikandja, Hispaania sõjalaevastiku lipulaev. See ehitati aastatel 1979–1988 Hispaanias Bazáni laevatehases. Laev lasti vette juba 1982. aastal, kuid mitmete ümberehituste tõttu anti mereväele üle alles 1988. aastal. 2013. aastal kanti laev maha ja müüdi 2017. aastal vanametalliks. Tavaliselt oli laeval 12 hävituslennukit Harrier ja 12 helikopterit, kuid maksimaalselt mahtus pardale 29 lennukit.